               COMISIA EUROPEANĂ
            Bruxelles, 27.10.2021
            COM(2021) 678 final
            2021/0355(NLE)

            Propunere de
            DECIZIE A CONSILIULUI
            privind poziția care urmează să fie luată în numele Uniunii Europene în cadrul Convenției privind protejarea mediului marin și a zonei de coastă a Mării Mediterane („Convenția de la Barcelona”) în ceea ce privește adoptarea deciziei de aprobare a planurilor regionale în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”) referitoare la tratarea apelor urbane reziduale și gestionarea nămolurilor de epurare

               EXPUNERE DE MOTIVE

               1.Obiectul propunerii

               Prezenta propunere se referă la poziția care urmează să fie luată în numele Uniunii în cadrul celei de a 22-a reuniuni a părților contractante la Convenția privind protejarea mediului marin și a zonei de coastă a Mării Mediterane („Convenția de la Barcelona”) și la protocoalele la aceasta în ceea ce privește decizia de aprobare a planurilor regionale în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”) referitoare la tratarea apelor urbane reziduale și gestionarea nămolurilor de epurare.

               2.Contextul propunerii

               2.1.Convenția privind protejarea mediului marin și a zonei de coastă a Mării Mediterane și protocoalele la aceasta

               Convenția de la Barcelona și cele șapte protocoale la aceasta, adoptate în cadrul Planului de acțiune pentru Mediterana, constituie principalul Acord multilateral de mediu regional obligatoriu din punct de vedere juridic pentru Marea Mediterană.

               Protocolul privind protecția Mării Mediterane împotriva poluării din surse terestre („Protocolul LBS”) este unul dintre cele șapte protocoale la Convenția de la Barcelona, Obiectivul acestuia este de a lua toate măsurile necesare pentru a preveni, reduce și elimina în cea mai mare măsură posibilă poluarea Mării Mediterane prin deversarea de deșeuri sau de alte materii.

               Uniunea Europeană este parte la Protocolul LBS (modificat)
                  1
               .

               2.2.Reuniunea părților contractante la Convenția de la Barcelona și la protocoalele la aceasta

               La reuniunea părților contractante la Convenția de la Barcelona și la protocoalele la aceasta participă miniștri și înalți funcționari care reprezintă toate părțile contractante la Convenția de la Barcelona și la protocoalele la aceasta. Părțile contractante se vor întâlni în perioada 710 decembrie 2021 la Antalya, în Turcia.

               În conformitate cu articolul 25 din Convenția de la Barcelona, Uniunea Europeană („UE”) își exercită dreptul de vot cu un număr de voturi egal cu numărul statelor sale membre care sunt părți contractante la această convenție și la unul sau mai multe protocoale. UE nu își exercită dreptul de vot dacă statele sale membre și-l exercită pe al lor și, respectiv, viceversa.

               În conformitate cu articolul 15 alineatul (1) din Protocolul LBS, deciziile privind aprobarea planurilor de acțiune, a programului și a măsurilor se iau cu o majoritate de două treimi din părțile contractante care sunt prezente și votează.

               2.3.Actul avut în vedere la cea de a 22-a reuniune a părților contractante la Convenția de la Barcelona și la protocoalele la aceasta

               Părțile contractante la Convenția de la Barcelona și la protocoalele la aceasta urmează să adopte o decizie de aprobare a planurilor regionale în cadrul articolului 15 din Protocolul LBS referitoare la tratarea apelor urbane reziduale și gestionarea nămolurilor de epurare („actul avut în vedere”).

               Obiectivul actului avut în vedere este de a adopta două planuri regionale: un plan regional care va actualiza mai multe aspecte ale actualului plan regional privind tratarea apelor urbane reziduale și un nou plan regional privind gestionarea nămolurilor de epurare (ambele denumite în continuare „planurile regionale”).

               Planurile regionale vor avea caracter obligatoriu pentru Uniune, în conformitate cu articolul 15 alineatul (3) din Protocolul LBS.

               3.Poziția care urmează să fie luată în numele Uniunii

               Planul regional avut în vedere privind tratarea apelor urbane reziduale consolidează în mod substanțial planul anterior privind reducerea CBO5. În special, valorile limită de emisie („VLE”) au fost extinse pentru a acoperi poluanții cei mai importanți deversați de apele uzate epurate, inclusiv de apele uzate recuperate și apele uzate industriale.

               Măsurile propuse în cadrul noului plan regional privind gestionarea nămolurilor de epurare vizează: diferitele utilizări ale nămolurilor de epurare; valori limită pentru conținutul de agenți patogeni și de metalele grele din biosolide pentru uz agricol; aspecte legate de utilizarea nămolurilor pentru recuperarea energiei sau a substanțelor nutritive; aspecte legate de monitorizarea calității nămolurilor de epurare de la stațiile de epurare a apelor uzate.

               Este necesară o poziție a Uniunii din cauza caracterului obligatoriu al efectelor juridice ale propunerii avute în vedere.

               Propunerea este în concordanță cu ambiția Uniunii asumată în cadrul Pactului verde de a reduce poluarea și de a îmbunătăți protecția mediului. Prin urmare, se propune ca Uniunea să sprijine adoptarea actului avut în vedere.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire a „pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză.

               4.1.2.Aplicarea la cazul în discuție

               Reuniunea părților contractante la Convenția de la Barcelona și la protocoalele la aceasta este un organism instituit printr-un acord, respectiv Convenția de la Barcelona.

               Actul avut în vedere va adopta planuri regionale în cadrul articolului 15 din Protocolul LBS referitoare la tratarea apelor urbane reziduale și gestionarea nămolurilor de epurare și, prin urmare, adoptarea acestuia constituie un act cu efecte juridice.

               Actul avut în vedere nu completează și nu modifică cadrul instituțional al Convenției de la Barcelona sau al protocoalelor la aceasta.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care o poziție este luată în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere vizează protecția mediului.

               Prin urmare, temeiul juridic material al deciziei propuse este articolul 192 alineatul (1) din TFUE.

               4.3.Concluzie

               Temeiul juridic al deciziei propuse ar trebui să fie articolul 192 alineatul (1) din TFUE, coroborat cu articolul 218 alineatul (9) din TFUE.

               2021/0355 (NLE)

               Propunere de

               DECIZIE A CONSILIULUI

               privind poziția care urmează să fie luată în numele Uniunii Europene în cadrul Convenției privind protejarea mediului marin și a zonei de coastă a Mării Mediterane („Convenția de la Barcelona”) în ceea ce privește adoptarea deciziei de aprobare a planurilor regionale în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”) referitoare la tratarea apelor urbane reziduale și gestionarea nămolurilor de epurare

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Protocolul modificat privind protecția Mării Mediterane împotriva poluării din surse și activități terestre („Protocolul LBS”) a fost încheiat de Uniune prin Decizia 1999/801/CE a Consiliului
                  2
                și a intrat în vigoare la 11 mai 2008.

               (2)În temeiul articolului 15 din Protocolul LBS, reuniunea părților contractante la Convenția de la Barcelona și la protocoalele la aceasta poate adopta planuri de acțiune regionale care conțin măsuri și calendare pentru punerea în aplicare a acestora.

               (3)În cadrul celei de a 22-a reuniuni din perioada 7-10 decembrie 2021, părțile contractante la Convenția de la Barcelona și la protocoalele la aceasta urmează să aprobe planurile regionale în cadrul articolului 15 din Protocolul LBS referitoare la tratarea apelor urbane reziduale și gestionarea nămolurilor de epurare.

               (4)Este necesar să se stabilească poziția care urmează să fie luată în numele Uniunii în cadrul reuniunii părților contractante la Convenția de la Barcelona și la protocoalele la aceasta, deoarece decizia avută în vedere va adopta planurile regionale care au caracter obligatoriu pentru Uniune în conformitate cu articolul 15 alineatul (3) din Protocolul LBS.

               (5)Întrucât obiectivul planurilor regionale avute în vedere este de a actualiza cerințele privind protecția Mării Mediterane, de a modifica angajamentele și ambițiile internaționale ale UE și de a îmbunătăți protecția mediului, se propune ca Uniunea să sprijine adoptarea deciziei,

               ADOPTĂ PREZENTA DECIZIE:

               Articolul 1

               Poziția care urmează să fie luată în numele Uniunii în cadrul celei de a 22-a reuniuni a părților contractante la Convenția de la Barcelona și la protocoalele la aceasta este aceea de sprijinire a adoptării deciziei de aprobare a planurilor regionale în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”) referitoare la tratarea apelor urbane reziduale și gestionarea nămolurilor de epurare.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        JO L 322, 14.12.1999, p. 18.

                     (2)

                        JO L 322, 14.12.1999, p. 18.


               COMISIA EUROPEANĂ
            Bruxelles, 27.10.2021
            COM(2021) 677 final
            2021/0354(NLE)

            Propunere de
            DECIZIE A CONSILIULUI
            privind poziția care urmează să fie luată în numele Uniunii Europene în cadrul Convenției privind protejarea mediului marin și a zonei de coastă a Mării Mediterane („Convenția de la Barcelona”) în ceea ce privește adoptarea deciziei de aprobare a modificărilor aduse Planului regional privind gestionarea deșeurilor marine în Marea Mediterană în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”)

               EXPUNERE DE MOTIVE

               1.Obiectul propunerii

               Prezenta propunere se referă la poziția care urmează să fie luată în numele Uniunii în cadrul celei de a 22-a reuniuni a părților contractante la Convenția privind protejarea mediului marin și a zonei de coastă a Mării Mediterane („Convenția de la Barcelona”) și la protocoalele la aceasta în ceea ce privește decizia de aprobare a unor modificări aduse Planului regional privind gestionarea deșeurilor marine în Marea Mediterană în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”).

               2.Contextul propunerii

               2.1.Convenția privind protejarea mediului marin și a zonei de coastă a Mării Mediterane și protocoalele la aceasta

               Convenția de la Barcelona și cele șapte protocoale la aceasta, adoptate în cadrul Planului de acțiune pentru Mediterana, constituie principalul Acord multilateral de mediu regional obligatoriu din punct de vedere juridic pentru Marea Mediterană.

               Protocolul privind protecția Mării Mediterane împotriva poluării din surse terestre („Protocolul LBS”) este unul dintre cele șapte protocoale la Convenția de la Barcelona, Obiectivul acestuia este de a lua toate măsurile necesare pentru a preveni, reduce și elimina în cea mai mare măsură posibilă poluarea Mării Mediterane prin deversarea de deșeuri sau de alte materii.

               Uniunea Europeană este parte la Protocolul LBS (modificat)
                  1
               .

               2.2.Reuniunea părților contractante la Convenția de la Barcelona și la protocoalele la aceasta

               La reuniunea părților contractante la Convenția de la Barcelona și la protocoalele la aceasta participă miniștri și înalți funcționari care reprezintă toate părțile contractante la Convenția de la Barcelona și la protocoalele la aceasta. Părțile contractante se vor întâlni în perioada 710 decembrie 2021 la Antalya, în Turcia.

               În conformitate cu articolul 25 din Convenția de la Barcelona, Uniunea Europeană („UE”) își exercită dreptul de vot cu un număr de voturi egal cu numărul statelor sale membre care sunt părți contractante la această convenție și la unul sau mai multe protocoale. UE nu își exercită dreptul de vot dacă statele sale membre și-l exercită pe al lor și, respectiv, viceversa.

               În conformitate cu articolul 15 alineatul (1) din Protocolul LBS, deciziile privind aprobarea planurilor de acțiune, a programului și a măsurilor se iau cu o majoritate de două treimi din părțile contractante care sunt prezente și votează.

               2.3.Actul avut în vedere la cea de a 22-a reuniune a părților contractante la Convenția de la Barcelona și la protocoalele la aceasta

               La viitoarea reuniune ministerială, părțile contractante la Convenția de la Barcelona și la protocoalele la aceasta urmează să adopte o decizie de aprobare a unor modificări aduse Planului regional privind gestionarea deșeurilor marine în Marea Mediterană în cadrul articolului 15 din Protocolul LBS („actul avut în vedere”).

               Planurile regionale vor avea caracter obligatoriu pentru Uniune, în conformitate cu articolul 15 alineatul (3) din Protocolul LBS.

               3.Poziția care urmează să fie luată în numele Uniunii

               Luarea de măsuri pentru reducerea deșeurilor marine este un element esențial al legislației Uniunii pentru protecția mediului marin, a biodiversității și a ecosistemelor acestuia.

               În concordanță cu obiectivul de dezvoltare durabilă 14 și cu Declarația de la Napoli, actul avut în vedere va oferi noi definiții și va extinde domeniul de aplicare al măsurilor în patru domenii-cheie (instrumente economice, economia circulară a materialelor plastice și surse terestre și marine de deșeuri marine). Actul impune, începând din 2025, adoptarea unor măsuri de prevenire pentru a realiza economia circulară pentru materialele plastice, în special prin eliminarea treptată a consumului și a producției anumitor articole din plastic de unică folosință și prin restricționarea utilizării în producția materialelor plastice a anumitor aditivi chimici care prezintă motive de preocupare (în concordanță cu Convenția de la Stockholm).

               Este necesară o poziție a Uniunii din cauza caracterului obligatoriu al efectelor juridice ale propunerii avute în vedere.

               Propunerea este în concordanță cu ambiția Uniunii asumată în cadrul Pactului verde de a reduce poluarea și de a îmbunătăți protecția mediului. Prin urmare, se propune ca Uniunea să sprijine adoptarea actului avut în vedere.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire a „pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză.

               4.1.2.Aplicarea la cazul în discuție

               Reuniunea părților contractante la Convenția de la Barcelona și la protocoalele la aceasta este un organism instituit printr-un acord, respectiv Convenția de la Barcelona.

               Actul avut în vedere va aproba modificări ale Planului regional privind gestionarea deșeurilor marine în Marea Mediterană și, prin urmare, adoptarea acestuia constituie un act cu efecte juridice.

               Actul avut în vedere nu completează și nu modifică cadrul instituțional al Convenției de la Barcelona sau al protocoalelor la aceasta.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care o poziție este luată în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere vizează protecția mediului.

               Prin urmare, temeiul juridic material al deciziei propuse este articolul 192 alineatul (1) din TFUE.

               4.3.Concluzie

               Temeiul juridic al deciziei propuse ar trebui să fie articolul 192 alineatul (1) din TFUE, coroborat cu articolul 218 alineatul (9) din TFUE.

               2021/0354 (NLE)

               Propunere de

               DECIZIE A CONSILIULUI

               privind poziția care urmează să fie luată în numele Uniunii Europene în cadrul Convenției privind protejarea mediului marin și a zonei de coastă a Mării Mediterane („Convenția de la Barcelona”) în ceea ce privește adoptarea deciziei de aprobare a modificărilor aduse Planului regional privind gestionarea deșeurilor marine în Marea Mediterană în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”)

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 192 alineatul (1), coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Protocolul modificat privind protecția Mării Mediterane împotriva poluării din surse și activități terestre („Protocolul LBS”) a fost încheiat de Uniune prin Decizia 1999/801/CE a Consiliului
                  2
                și a intrat în vigoare la 11 mai 2008.

               (2)În temeiul articolului 15 din Protocolul LBS, reuniunea părților contractante la Convenția de la Barcelona și la protocoalele la aceasta poate adopta planuri de acțiune regionale care conțin măsuri și calendare pentru punerea în aplicare a acestora.

               (3)În cadrul celei de a 22-a reuniuni din 7-10 decembrie 2021, părțile contractante la Convenția de la Barcelona și la protocoalele la aceasta urmează să aprobe modificările aduse Planului regional privind gestionarea deșeurilor marine în Marea Mediterană în cadrul articolului 15 din Protocolul LBS. Actul avut în vedere va furniza noi definiții și va extinde domeniul de aplicare al măsurilor în patru domenii-cheie (instrumente economice, economia circulară a materialelor plastice și surse terestre și marine de deșeuri marine).

               (4)Este necesar să se stabilească poziția care urmează să fie luată în numele Uniunii în cadrul reuniunii părților contractante la Convenția de la Barcelona și la protocoalele la aceasta, deoarece decizia avută în vedere va adopta modificări ale Planului regional privind gestionarea deșeurilor marine în Marea Mediterană, care au caracter obligatoriu pentru Uniune în conformitate cu articolul 15 alineatul (3) din Protocolul LBS.

               (5)Având în vedere că planul regional avut în vedere este în concordanță cu planul ambițios al Uniunii de a reduce poluarea și de a îmbunătăți protecția mediului, se propune ca Uniunea să sprijine adoptarea deciziei,

               ADOPTĂ PREZENTA DECIZIE:

               Articolul 1

               Poziția care urmează să fie luată în numele Uniunii în cadrul celei de a 22-a reuniuni a părților contractante la Convenția de la Barcelona și la protocoalele la aceasta este aceea de sprijinire a adoptării deciziei de modificare a Planului regional privind gestionarea deșeurilor marine în Marea Mediterană în cadrul articolului 15 din Protocolul pentru protecția Mării Mediterane împotriva poluării din surse terestre („Protocolul LBS”).

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        JO L 322, 14.12.1999, p. 18.

                     (2)

                        JO L 322, 14.12.1999, p. 18.


               COMISIA EUROPEANĂ
            Bruxelles, 27.10.2021
            COM(2021) 651 final
            2021/0335(NLE)

            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul comitetului mixt instituit prin articolul 63 alineatul (1) din Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului mixt Uniunea Europeană – OEP (denumit în continuare „comitetul mixt”) în legătură cu adoptarea preconizată a unei decizii privind prelungirea modificărilor temporare prevăzute la punctul A din schimbul de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte.

               2.Contextul propunerii

               2.1.Acordul de asociere euro-mediteranean interimar

               Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul de asociere interimar”) urmărește să promoveze comerțul și investițiile și relațiile economice armonioase între părți, încurajând astfel dezvoltarea economică sustenabilă a acestora. Acordul a intrat în vigoare la 1 iulie 1997.

               2.2.Comitetul mixt Uniunea Europeană – OEP

               Comitetul mixt Uniunea Europeană – OEP (denumit în continuare „comitetul mixt”) are competența de a lua decizii în cazurile prevăzute în acordul de asociere interimar, precum și în alte cazuri necesare pentru atingerea obiectivelor stabilite în acordul de asociere interimar. Comitetul mixt se pronunță de comun acord între Uniune și Autoritatea Palestiniană.

               2.3.Acordul sub forma unui schimb de scrisori

               Acordul sub forma unui schimb de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul sub forma unui schimb de scrisori”), urmărește liberalizarea în continuare a comerțului cu produse agricole, produse agricole transformate și pește și produse pescărești și modifică acordul de asociere interimar. Acordul sub forma unui schimb de scrisori a intrat în vigoare la 1 ianuarie 2012.

               Punctul C subpunctul 1 litera (a) din acordul sub forma unui schimb de scrisori autorizează comitetul mixt să prelungească, prin intermediul unei decizii, cu o perioadă suplimentară modificările temporare. Începând cu reuniunea comitetului mixt din 10 decembrie 2020, părțile și-au exprimat intenția de a prelungi modificările temporare.

               2.4.Actul avut în vedere de comitetul mixt

               Comitetul mixt urmează să adopte o decizie privind prelungirea cu 10 ani a acordului sub forma unui schimb de scrisori (denumită în continuare „actul avut în vedere”).

               Este nevoie în continuare să se promoveze dezvoltarea economică și socială în Cisiordania și Fâșia Gaza. Acest lucru este valabil în special în urma recentelor violențe din Gaza și din jurul acesteia. Promovarea dezvoltării economice și sociale în Cisiordania și Fâșia Gaza ar putea contribui la consolidarea stabilității politice în regiune. Acordul sub forma unui schimb de scrisori a fost încheiat inițial pentru o perioadă de zece ani. Având în vedere dificultățile economice persistente din Cisiordania și Fâșia Gaza și pentru a maximiza stabilitatea și fiabilitatea planificării, cea mai eficace soluție ar fi o prelungire a acordului sub forma unui schimb de scrisori cu încă 10 ani. Prin urmare, scopul actului avut în vedere este să prelungească cu încă 10 ani liberalizarea temporară a comerțului cu produse agricole, produse agricole transformate și pește și produse pescărești.

               Actul avut în vedere va deveni obligatoriu pentru părți în conformitate cu articolul 63 alineatul (2) din acordul de asociere interimar.

               3.Poziția care trebuie adoptată în numele Uniunii

               Poziția care urmează să fie adoptată în numele Uniunii este adoptarea proiectului de decizie a comitetului mixt, care figurează în anexă.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de „stabilire a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

               Conceptul de „acte cu efecte juridice” include actele care au efecte juridice în temeiul normelor de drept internațional care reglementează organismul în cauză.

               4.1.2.Aplicarea la cazul în discuție

               Comitetul mixt este un organism instituit printr-un acord internațional. Acesta a fost instituit prin articolul 63 din acordul de asociere interimar.

               Actul pe care comitetul mixt este invitat să îl adopte va avea caracter obligatoriu în temeiul dreptului internațional, în conformitate cu articolul 63 alineatul (2) din acordul de asociere interimar și, prin urmare, constituie un act cu efecte juridice.

               Decizia avută în vedere nu completează și nu modifică cadrul instituțional al acordului.

               În consecință, temeiul juridic procedural al deciziei propuse este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care o poziție este luată în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv pe cel impus de obiectivul sau de elementul principal sau predominant.

               4.2.2.Aplicarea la cazul în discuție

               Obiectivul principal și conținutul actului avut în vedere se referă la comerțul cu mărfuri și, prin urmare, sunt acoperite integral de domeniul de aplicare al politicii comerciale comune prevăzut la articolul 207 din TFUE. Competența de a încheia acorduri internaționale este stabilită la alineatul (4) primul paragraf din articolul respectiv.

               Prin urmare, temeiul juridic material al deciziei propuse este articolul 207 alineatul (4) primul paragraf din TFUE.

               4.3.Concluzie

               Temeiul juridic al deciziei propuse trebuie să fie articolul 207 alineatul (4) primul paragraf din TFUE coroborat cu articolul 218 alineatul (9) din TFUE.

               5.Publicarea actului avut în vedere

               Întrucât actul comitetului mixt va modifica acordul sub forma unui schimb de scrisori, este necesar ca acesta să fie publicat în Jurnalul Oficial al Uniunii Europene după adoptare.

               2021/0335 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul comitetului mixt instituit prin articolul 63 alineatul (1) din Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul de asociere interimar”) a fost încheiat de Uniune prin Decizia Consiliului din 2 iunie 1997
                  1
                și a intrat în vigoare la 1 iulie 1997.

               (2)Articolul 63 din acordul de asociere interimar a instituit un comitet mixt care are competența de a lua decizii cu caracter obligatoriu în cazurile prevăzute în acordul de asociere interimar.

               (3)Acordul sub forma unui schimb de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a acordului de asociere interimar (denumit în continuare „acordul sub forma unui schimb de scrisori”) a fost încheiat de Uniune prin Decizia Consiliului din 20 octombrie 2011
                  2
                și a intrat în vigoare la 1 ianuarie 2012. Modificările temporare aduse acordului de asociere interimar vor lua sfârșit la 31 decembrie 2021.

               (4)În temeiul punctului C subpunctul 1 litera (a) din acordul sub forma unui schimb de scrisori, comitetul mixt instituit prin acordul de asociere interimar poate adopta o prelungire a modificărilor temporare ale acordului de asociere interimar prin acordul sub forma unui schimb de scrisori.

               (5)Este nevoie în continuare să se promoveze dezvoltarea economică și socială în Cisiordania și Fâșia Gaza. Acest lucru este valabil în special în urma recentelor violențe din Gaza și din jurul acesteia. Promovarea dezvoltării economice și sociale în Cisiordania și Fâșia Gaza ar putea contribui la consolidarea stabilității politice în regiune. Acordul sub forma unui schimb de scrisori a fost încheiat inițial pentru o perioadă de zece ani. Având în vedere dificultățile economice persistente din Cisiordania și Fâșia Gaza și pentru a maximiza stabilitatea și fiabilitatea planificării, cea mai eficace soluție ar fi o prelungire a acordului sub forma unui schimb de scrisori cu încă 10 ani. Prin urmare, este oportun să se prelungească modificările temporare cu încă o perioadă de 10 ani.

               (6)Comitetul mixt urmează să adopte o decizie privind prelungirea cu zece ani a modificărilor temporare aduse acordului sub forma unui schimb de scrisori.

               (7)Este oportun să se stabilească poziția care urmează să fie adoptată în numele Uniunii în cadrul comitetului mixt, întrucât decizia va avea caracter obligatoriu pentru Uniune,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul comitetului mixt se întemeiază pe proiectul de decizie a comitetului mixt, anexat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu,

                     Președintele

                     (1)

                        JO L 187, 16.7.1997, p. 1.

                     (2)

                        JO L 328, 10.12.2011, p. 5.

    ---documentbreak---

               COMISIA EUROPEANĂ
            Bruxelles, 27.10.2021
            COM(2021) 651 final

            ANEXĂ
            la
            Propunerea de decizie a Consiliului
            privind poziția care urmează să fie adoptată în numele Uniunii Europene în cadrul comitetului mixt instituit prin articolul 63 alineatul (1) din Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte

               DECIZIA NR. [...] A

               COMITETULUI MIXT UNIUNEA EUROPEANĂ – OEP

               din [...]

               privind prelungirea modificărilor temporare prevăzute la punctul A din schimbul de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte

               COMITETUL MIXT UNIUNEA EUROPEANĂ – OEP,

               având în vedere Acordul de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul de asociere interimar”), semnat la Bruxelles la 24 februarie 1997, în special articolul 63 alineatul (2) și

               având în vedere schimbul de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole transformate, pește și produse pescărești și de modificare a Acordului de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte (denumit în continuare „acordul sub forma unui schimb de scrisori”), semnat la 13 aprilie 2011, în special punctul C subpunctul 1 litera (a),

               întrucât:

               1.Articolul 63 alineatul (1) din acordul de asociere interimar conferă Comitetului mixt Uniunea Europeană – OEP (denumit în continuare „comitetul mixt”) competența de a lua decizii în cazurile prevăzute în acord, precum și în alte cazuri necesare pentru atingerea obiectivelor stabilite în acord.

               2.Punctul C subpunctul 1 litera (a) din acordul sub forma unui schimb de scrisori prevede că comitetul mixt poate decide cu privire la o prelungire a modificărilor temporare prevăzute la punctul A din acordul sub forma unui schimb de scrisori.

               3.Termenul pentru adoptarea unei astfel de decizii de către comitetul mixt a fost stabilit astfel încât să permită operatorilor să se adapteze la noua situație și nu afectează competențele comitetului mixt ca atare. Ambele părți și-au exprimat deja în 2020 intenția de a prelungi modificările temporare pentru încă o perioadă de zece ani.

               4.Articolul 10 din Regulamentul de procedură al comitetului mixt prevede posibilitatea adoptării deciziilor prin procedură scrisă între sesiuni, în cazul în care ambele părți convin astfel,

               ADOPTĂ PREZENTA DECIZIE:

               Articolul 1

               Modificările temporare prevăzute la punctul A din schimbul de scrisori dintre Uniunea Europeană, pe de o parte, și Autoritatea Palestiniană din Cisiordania și Fâșia Gaza, pe de altă parte, privind liberalizarea în continuare a schimburilor comerciale cu produse agricole, produse agricole prelucrate, pește și produse pescărești și de modificare a Acordului de asociere euro-mediteranean interimar privind schimburile comerciale și cooperarea dintre Comunitatea Europeană, pe de o parte, și Organizația pentru Eliberarea Palestinei (OEP), care acționează în numele Autorității Palestiniene din Cisiordania și Fâșia Gaza, pe de altă parte, se aplică pentru încă o perioadă de zece ani.

               Articolul 2

               1.Prezenta decizie produce efecte juridice de la data adoptării și se aplică de la 1 ianuarie 2022 [prima zi după data de încheiere a măsurii temporare inițiale].

               2.Prezenta decizie se redactează în limbile oficiale ale părților la acord, fiecare dintre aceste texte fiind în egală măsură autentic.

               Adoptată la [...]

               Pentru comitetul mixt,

               Președintele


               COMISIA EUROPEANĂ
            Bruxelles, 14.11.2019
            COM(2019) 585 final
            2019/0258(NLE)
            Propunere de
            DECIZIE A CONSILIULUI
            privind încheierea, în numele Uniunii Europene și al statelor membre ale acesteia, a Protocolului de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană

               EXPUNERE DE MOTIVE

               1.CONTEXTUL PROPUNERII

               •Motivele și obiectivele propunerii

                  În temeiul articolului 6 alineatul (2) din Actul de aderare, Croația s-a angajat să adere la acordurile încheiate sau semnate de Uniune și de statele membre cu țări terțe. Printre aceste acorduri se numără Acordul privind transportul aerian între Statele Unite ale Americii și Comunitatea Europeană și statele membre ale acesteia (denumit în continuare „ATA UE-SUA”).

                  Această dispoziție prevede, de asemenea, că aderarea Croației la aceste acorduri se aprobă prin încheierea unui protocol la acorduri între Consiliu, hotărând în unanimitate în numele statelor membre, și țara terță în cauză. În plus, Comisia negociază protocoalele respective în numele statelor membre.

                  În consecință, Comisia a negociat un protocol de modificare a ATA UE-SUA pentru a prevedea aderarea Croației la respectivul acord.

                  Obiectivul prezentei propuneri este de a obține o decizie a Consiliului, întemeiată pe articolul 218 alineatul (6) litera (a) din Tratatul privind funcționarea Uniunii Europene („TFUE”) și pe articolul 6 alineatul (2) din Actul de aderare, privind încheierea protocolului în numele Uniunii și al statelor membre, după semnarea acestuia.

               •Contextul general

               Angajamentul asumat de Croația în temeiul articolului 6 alineatul (2) din Actul de aderare se aplică, de asemenea, Acordului privind transportul aerian dintre Statele Unite ale Americii, Uniunea Europeană și statele membre ale acesteia, Islanda și Regatul Norvegiei, care extinde domeniul de aplicare al ATA UE-SUA la aceste din urmă țări, și Acordului auxiliar dintre Uniunea Europeană și statele sale membre, Islanda și Norvegia, care reglementează relația dintre aceste părți în temeiul acordului sus-menționat.

               În consecință, Comisia a negociat de asemenea protocoale de modificare a respectivelor acorduri pentru a prevedea aderarea Croației la acestea. Propunerile de decizii ale Consiliului privind semnarea și aplicarea provizorie, precum și încheierea acestor protocoale, sunt prezentate în paralel cu prezenta propunere, la fel ca propunerea de decizie a Consiliului privind semnarea și aplicarea provizorie a protocolului de modificare a ATA UE-SUA.

               •Coerența cu dispozițiile existente în domeniul de politică

               ATA UE-SUA a fost primul acord cuprinzător privind transportul aerian cu un partener-cheie al Uniunii în domeniul aviației. El este cel mai important acord de transport aerian din lume, asigurând peste 80 de milioane de locuri pe an și, ca atare, reprezintă piatra de temelie a politicii externe a Uniunii în domeniul aviației. Protocolul va permite Croației să beneficieze de ATA UE-SUA.

               •Coerența cu dispozițiile existente în domeniul propunerii

               Protocolul permite Croației să își îndeplinească obligația care îi revine în temeiul articolului 6 alineatul (2) din Actul de aderare de a adera la ATA UE-SUA.

               2.TEMEI JURIDIC, SUBSIDIARITATE ȘI PROPORȚIONALITATE

               •Temei juridic

               Articolul 100 alineatul (2) coroborat cu articolul 2018 alineatul (6) litera (a) din TFUE și articolul 6 alineatul (2) al doilea paragraf din Actul de aderare.

               •Subsidiaritate (în cazul competențelor neexclusive)

               Protocolul va permite Croației să beneficieze de ATA UE-SUA, care creează condiții egale și uniforme pentru accesul pe piață și servește drept bază pentru noi modalități de cooperare și de convergență în materie de reglementare în domenii esențiale pentru operarea în condiții de eficiență, siguranță și securitate a serviciilor aeriene. Aceste modalități pot fi convenite numai la nivelul Uniunii.

               •Proporționalitate

                  Protocolul se limitează la chestiunea aflată în discuție, și anume aderarea Croației la ATA UE-SUA, și nu abordează alte probleme.

               •Alegerea instrumentului

                  Acord internațional.

               3.REZULTATELE EVALUĂRILOR EX POST, ALE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI

               •Evaluări ex post/verificări ale adecvării legislației existente

                  Nu se aplică.

               •Consultări cu părțile interesate

                  Nu se aplică.

               •Obținerea și utilizarea expertizei

                  Nu se aplică.

               •Evaluarea impactului

                  Nu se aplică.

               •Adecvarea reglementărilor și simplificarea

                  Nu se aplică.

               •Drepturi fundamentale

                  Nu se aplică.

               4.IMPLICAȚIILE BUGETARE

                  Propunerea nu are implicații asupra bugetului Uniunii.

               5.ALTE ELEMENTE

               •Rezumatul acordului propus

                  Protocolul este alcătuit dintr-un text principal care prevede aderarea Croației la ATA UE-SUA și modificările corespunzătoare ale acestui acord, și dintr-o declarație comună privind autentificarea versiunilor lingvistice suplimentare.

               2019/0258 (NLE)

               Propunere de

               DECIZIE A CONSILIULUI

               privind încheierea, în numele Uniunii Europene și al statelor membre ale acesteia, a Protocolului de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 100 alineatul (2), coroborat cu articolul 218 alineatul (6) litera (a),

               având în vedere Actul de aderare a Croației, în special articolul 6 alineatul (2) al doilea paragraf,

               având în vedere propunerea Comisiei Europene,

               având în vedere aprobarea Parlamentului European,

               întrucât:

               (1)În conformitate cu Decizia [   ] a Consiliului, Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană (denumit în continuare „protocolul”), a fost semnat la data de [   ], sub rezerva încheierii sale la o dată ulterioară. Protocolul ar trebui aprobat în numele Uniunii și al statelor sale membre,

               ADOPTĂ PREZENTA DECIZIE:

               Articolul 1

               Se aprobă, în numele Uniunii și al statelor sale membre, Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană (denumit în continuare „protocolul”).

               Articolul 2

               Președintele Consiliului desemnează persoana împuternicită să efectueze, în numele Uniunii Europene și al statelor sale membre, schimbul de note diplomatice prevăzut la articolul 3 din protocol, pentru a exprima consimțământul Uniunii și al statelor sale membre de a-și asuma obligații în temeiul protocolului.

               Articolul 3

               Prezenta decizie intră în vigoare la data adoptării.

               Adoptată la Bruxelles,

                     Pentru Consiliu

                     Președintele

    ---documentbreak---

               COMISIA EUROPEANĂ
            Bruxelles, 14.11.2019
            COM(2019) 585 final
            ANEXE
            la

               Propunerea de decizie a Consiliului
            privind încheierea, în numele Uniunii Europene și al statelor membre ale acesteia, a Protocolului de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană

               Anexa 1

               PROTOCOL

               de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană

               STATELE UNITE ALE AMERICII (denumite în continuare „Statele Unite”), pe de o parte,

               și

               REPUBLICA AUSTRIA,

               REGATUL BELGIEI,

               REPUBLICA BULGARIA,

               REPUBLICA CROAȚIA,

               REPUBLICA CIPRU,

               REPUBLICA CEHĂ,

               REGATULUI DANEMARCEI,

               REPUBLICA ESTONIA,

               REPUBLICA FINLANDA,

               REPUBLICA FRANCEZĂ,

               REPUBLICA FEDERALĂ GERMANIA,

               REPUBLICA ELENĂ,

               UNGARIA,

               IRLANDA,

               REPUBLICA ITALIANĂ,

               REPUBLICA LETONIA,

               REPUBLICA LITUANIA,

               MARELE DUCAT AL LUXEMBURGULUI,

               MALTA,

               REGATUL ȚĂRILOR DE JOS,

               REPUBLICA POLONĂ,

               REPUBLICA PORTUGHEZĂ,

               ROMÂNIA,

               REPUBLICA SLOVACĂ,

               REPUBLICA SLOVENIA,

               REGATUL SPANIEI,

               REGATUL SUEDIEI,

               REGATUL UNIT AL MARII BRITANII ȘI IRLANDEI DE NORD,

               părți la Tratatul privind Uniunea Europeană și la Tratatul privind funcționarea Uniunii Europene și state membre ale Uniunii Europene (denumite în continuare „statele membre”),

               și Uniunea Europeană, pe de altă parte,

               având în vedere aderarea Republicii Croația la Uniunea Europeană la 1 iulie 2013,

               CONVIN DUPĂ CUM URMEAZĂ:

               Articolul 1

               Acordul privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007 (denumit în continuare „Acordul privind transportul aerian”), astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010 (denumit în continuare „Protocolul din 2010”), se aplică Republicii Croația, în calitate de membru al Uniunii Europene.

               Articolul 2

               (1) Următoarea dispoziție se adaugă la secțiunea 1 din anexa 1 la Acordul privind transportul aerian, astfel cum a fost modificat prin Protocolul din 2010, după litera (c) referitoare la Republica Bulgaria:

               „(ca) Republica Croația: Acordul privind transportul aerian dintre Guvernul Statelor Unite ale Americii și Guvernul Republicii Croația, semnat la Washington la 3 februarie 2011.”

               (2) Textul secțiunii 3 din anexa 1 la Acordul privind transportul aerian, astfel cum a fost modificat prin Protocolul din 2010, se elimină în întregime și se înlocuiește cu următorul text:

               „În pofida articolului 3 din prezentul acord, companiile aeriene din SUA nu au dreptul de a furniza servicii de transport exclusiv de mărfuri care nu fac parte dintr-un serviciu care deservește Statele Unite, cu destinație sau cu plecare din statele membre, excepție făcând cele cu destinație sau cu plecare din Republica Cehă, Republica Croația, Republica Franceză, Republica Federală Germania, Marele Ducat al Luxemburgului, Malta, Republica Polonă, Republica Portugalia și Republica Slovacă.”

               Articolul 3

               Prezentul protocol intră în vigoare la ultima dintre datele următoare:

               1. data intrării în vigoare a Protocolului din 2010 și

               2. la o lună de la data ultimei note din schimbul de note diplomatice dintre părți care confirmă că s-au încheiat toate procedurile necesare pentru intrarea în vigoare a prezentului protocol.

               Articolul 4

               Până la intrarea în vigoare a prezentului protocol, părțile convin să îl aplice cu titlu provizoriu în măsura permisă de legislația națională aplicabilă, începând de la data semnării.

               Încheiat la ……, în două exemplare, la data de ……. 2019.

               Pentru Statele Unite ale Americii:

               Pentru Republica Austria,

               Regatul Belgiei,

               Republica Bulgaria,

               Republica Croația,

               Republica Cipru,

               Republica Cehă,

               Regatul Danemarcei,

               Republica Estonia,

               Republica Finlanda,

               Republica Franceză,

               Republica Federală Germania,

               Republica Elenă,

               Ungaria,

               Irlanda,

               Republica Italiană,

               Republica Letonia,

               Republica Lituania,

               Marele Ducat al Luxemburgului,

               Malta,

               Regatul Țărilor de Jos,

               Republica Polonă,

               Republica Portugheză,

               România,

               Republica Slovacă,

               Republica Slovenia,

               Regatul Spaniei,

               Regatul Suediei,

               Regatul Unit al Marii Britanii și Irlandei de Nord, și

               Uniunea Europeană

               Anexa 2

               Declarație comună

               „Reprezentanții Statelor Unite ale Americii și cei ai Uniunii Europene și ai statelor membre ale acesteia au confirmat faptul că textul Protocolului de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, astfel cum a fost modificat prin Protocolul de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, pentru a se ține seama de aderarea Republicii Croația la Uniunea Europeană, semnat la data de ______ 2019 (denumit în continuare «protocolul»), trebuie autentificat în alte limbi, fie printr-un schimb de scrisori între părți, anterior semnării protocolului, fie printr-o decizie a comitetului mixt, ulterior semnării protocolului.

               Reprezentanții au confirmat, de asemenea, faptul că sintagma «alte limbi» din textul declarațiilor comune care fac parte din Acordul privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, și din textul Protocolului de modificare a Acordului privind transportul aerian între Statele Unite ale Americii și Comunitatea Europeană și statele membre ale acesteia, semnat la 25 și 30 aprilie 2007, semnat de Statele Unite ale Americii și de Uniunea Europeană și statele membre ale acesteia la 24 iunie 2010, include limbile statelor membre care aderă la Uniunea Europeană.

               Prezenta declarație comună face parte integrantă din protocol.”

               Pentru Statele Unite ale Americii:

                     Pentru Uniunea Europeană

               și statele membre ale acesteia:


               COMISIA EUROPEANĂ
            Bruxelles, 14.2.2020
            COM(2020) 53 final
            2020/0025(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului mixt de cooperare vamală instituit în temeiul Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal în ceea ce privește adoptarea regulamentului de procedură al Comitetului mixt de cooperare vamală

               EXPUNERE DE MOTIVE

               1.Obiectul propunerii

               Prezenta propunere se referă la decizia de stabilire a poziției care urmează să fie adoptată în numele Uniunii în cadrul Comitetului mixt de cooperare vamală Uniunea Europeană - Noua Zeelandă în legătură cu decizia preconizată de adoptare a regulamentului său de procedură.

               2.Contextul propunerii

               2.1.Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal

               Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal (denumit în continuare „acordul”) are scopul de a favoriza comerțul legitim dintre cele două părți prin crearea unui mediu mai sigur și mai propice schimburilor comerciale, deoarece autoritățile vamale ale părților vor schimba mai multe informații pentru a asigura aplicarea corespunzătoare a legislației vamale în temeiul acordului. Acordul a intrat în vigoare la 1 mai 2018.

               2.2.Comitetul mixt de cooperare vamală

               Comitetul mixt de cooperare vamală („CMCV”), instituit în temeiul articolului 20 alineatul (1) din acord, veghează la buna funcționare și aplicare a acordului. În acest scop, CMCV poate să ia măsuri și să adopte decizii privind aspectele definite la articolul 20 din acord. Articolul 20 alineatul (2) litera (e) din acord abilitează CMCV să își adopte regulamentul de procedură.

               2.3.Actul avut în vedere al Comitetului mixt de cooperare vamală

               În cadrul celei de-a doua reuniuni ale sale, programată să aibă loc în prima săptămână a lunii martie 2020, și sub rezerva procesului decizional al UE, CMCV trebuie să adopte o decizie privind regulamentul său de procedură (denumită în continuare „actul avut în vedere”).

               Scopul actului avut în vedere este de a stabili modalitățile de lucru ale CMCV în ceea ce privește activitățile desfășurate de acesta pentru aplicarea acordului, în conformitate cu articolul 20 din acord. Conținutul regulamentului de procedură al Comitetului mixt prevăzut în anexa la prezenta decizie este foarte asemănător cu cel adoptat de comitetele mixte instituite în temeiul altor acorduri de cooperare vamală și comerciale. Adoptarea acestui document este esențială pentru buna funcționare și aplicare a acordului.

               În perioada 17 decembrie 2019 - 8 ianuarie 2020, Comisia a consultat în mod informal Grupul de experți în domeniul vamal – Secțiunea afaceri vamale internaționale cu privire la actul avut în vedere. Comisia a ținut seama de observațiile primite.

               3.Poziția care urmează să fie adoptată în numele Uniunii

               Prezenta propunere de decizie a Consiliului stabilește poziția care urmează să fie adoptată în numele Uniunii în cadrul CMCV instituit prin acord cu privire la adoptarea regulamentului de procedură al CMCV.

               Părțile la acord au convenit să adopte proiectul de document din anexa la decizie.

               4.Temei juridic

               4.1.Temeiul juridic procedural

               4.1.1.Principii

               Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului.”

               Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt incluse, de asemenea, instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                  1
               .

               4.1.2.Aplicarea la cazul în speță

               CMCV este un organism instituit printr-un acord, și anume Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal.

               Actul pe care Comitetul mixt este invitat să îl adopte este un act cu efecte juridice. Actul avut în vedere va fi obligatoriu în temeiul dreptului internațional, în conformitate cu articolul 20 alineatul (2) litera (e) din acord, deoarece regulamentul de procedură va influența modul în care sunt luate deciziile în cadrul CMCV.

               Actul avut în vedere nu aduce completări sau modificări cadrului instituțional al acordului.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2.Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în speță

               Obiectivul principal și conținutul actului avut în vedere se referă la politica comercială comună.

               Prin urmare, temeiul juridic material al deciziei propuse este articolul 207 din TFUE.

               4.3.Concluzie

               Temeiul juridic al deciziei propuse ar trebui să fie articolul 207 din TFUE coroborat cu articolul 218 alineatul (9) din TFUE.

               2020/0025 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului mixt de cooperare vamală instituit în temeiul Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal în ceea ce privește adoptarea regulamentului de procedură al Comitetului mixt de cooperare vamală

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 207 coroborat cu articolul 218 alineatul (9),

               având în vedere propunerea Comisiei Europene,

               întrucât:

               (1)Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal (denumit în continuare „acordul”) a fost încheiat de Uniune printr-o decizie a Consiliului
                  2
                și a intrat în vigoare la 1 mai 2018.

               (2)În conformitate cu articolul 20 alineatul (2) litera (e) din acord, Comitetul mixt de cooperare vamală instituit în temeiul articolului 20 alineatul (1) din acord trebuie să își adopte regulamentul de procedură.

               (3)Este necesar să se stabilească poziția care urmează să fie adoptată în numele Uniunii în cadrul Comitetului mixt de cooperare vamală, întrucât decizia va fi obligatorie pentru Uniune,

               ADOPTĂ PREZENTA DECIZIE:

               Articolul 1

               Poziția care urmează să fie adoptată în numele Uniunii în cadrul Comitetului mixt de cooperare vamală instituit în temeiul Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal în ceea ce privește adoptarea regulamentului său de procedură se bazează pe proiectul de decizie a Comitetului mixt de cooperare vamală anexat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Hotărârea Curții de Justiție din 7 octombrie 2014, Germania/Consiliul, C-399/12, ECLI:EU:C:2014:2258, punctele 61-64.

                     (2)

                        JO L 101, 20.4.2018, p. 5.

    ---documentbreak---

               COMISIA EUROPEANĂ
            Bruxelles, 14.2.2020
            COM(2020) 53 final
            ANEXĂ
            la
            Propunerea de Decizie a Consiliului
            privind poziția care urmează să fie adoptată în numele Uniunii Europene în cadrul Comitetului mixt de cooperare vamală instituit în temeiul Acordului dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal în ceea ce privește adoptarea regulamentului de procedură al Comitetului mixt de cooperare vamală

               PROIECT

               DECIZIA NR. [.../2019] A COMITETULUI MIXT DE COOPERARE VAMALĂ UNIUNEA EUROPEANĂ – NOUA ZEELANDĂ

               din ...

               privind adoptarea regulamentului său de procedură

               COMITETUL MIXT DE COOPERARE VAMALĂ,

               având în vedere Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal, încheiat la Bruxelles la 3 iulie 2017, în special articolul 20 alineatul (2) litera (d),

               întrucât articolul 20 alineatul (2) litera (e) din acord prevede adoptarea de către Comitetul mixt de cooperare vamală a regulamentului său de procedură,

               DECIDE:

               Articolul 1

               Se adoptă Regulamentul de procedură al Comitetului mixt de cooperare vamală Uniunea Europeană-Noua Zeelandă, astfel cum este prevăzut în anexa la prezenta decizie.

               Articolul 2

               Decizia se aplică de la data adoptării.

               Articolul 3

               Textul prezentei decizii este redactat în dublu exemplar în limba engleză, fiecare dintre aceste texte fiind în egală măsură autentic. Fiecare parte poate furniza traduceri în celelalte limbi oficiale ale sale.

               Adoptată la …, … .

               Pentru Comitetul mixt de cooperare vamală Uniunea Europeană – Noua Zeelandă

               Copreședinții

               ANEXĂ

               REGULAMENT DE PROCEDURĂ AL COMITETULUI MIXT DE COOPERARE VAMALĂ UNIUNEA EUROPEANĂ – NOUA ZEELANDĂ

               Articolul 1

               Președinția

               Comitetul mixt de cooperare vamală Uniunea Europeană – Noua Zeelandă (denumit în continuare „Comitetul mixt”) instituit în conformitate cu articolul 20 alineatul (1) din Acordul dintre Uniunea Europeană și Noua Zeelandă privind cooperarea și asistența administrativă reciprocă în domeniul vamal, încheiat la Bruxelles la 3 iulie 2017 (denumit în continuare „acordul”) este coprezidat de un reprezentant al Uniunii Europene și un reprezentant al Noii Zeelande și își va îndeplini atribuțiile prevăzute la articolul 20 din acord.

               Articolul 2

               Reprezentare

               1.
                     Fiecare parte contractantă la acord notifică celeilalte părți contractante la acord o listă a membrilor săi în Comitetul mixt. Lista este gestionată și actualizată de către secretariatul Comitetului mixt.

               2.
                     În cazul în care nu poate participa la o reuniune, un copreședinte al Comitetului mixt poate fi reprezentat de o persoană pe care o desemnează. Copreședintele sau persoana desemnată de acesta informează în scris celălalt copreședinte și secretariatul Comitetului mixt cu privire la desemnare cu cât mai mult timp posibil înainte de reuniune.

               3. Persoana desemnată de copreședintele Comitetului mixt exercită drepturile copreședintelui respectiv în măsura desemnării. În scopul prezentului regulament de procedură, referirile ulterioare la membrii și la copreședinții Comitetului mixt se înțeleg ca incluzând și persoanele desemnate de aceștia.

               Articolul 3

               Secretariatul Comitetului mixt

               Un funcționar al Uniunii Europene și un funcționar al Noii Zeelande asigură în comun secretariatul Comitetului mixt.

               Articolul 4

               Reuniuni

               1.
                     Comitetul mixt se reunește la cererea oricărei părți contractante. Reuniunile vor avea loc alternativ la Bruxelles și la Wellington, cu excepția cazului în care copreședinții convin altfel.

               2.
                     Reuniunile Comitetului mixt pot avea loc prin videoconferință sau teleconferință.

               3.
                     Fiecare reuniune a Comitetului mixt va fi convocată de secretariatul Comitetului mixt la data și la locul convenite de către copreședinți.

               Articolul 5

               Delegarea

               Membrii Comitetului mixt pot fi însoțiți de funcționari guvernamentali ai părților contractante. Înaintea fiecărei reuniuni, fiecare copreședinte al Comitetului mixt îl informează pe celălalt copreședinte cu privire la componența prevăzută a delegației fiecărei părți contractante.

               Articolul 6

               Documente

               În cazul în care deliberările Comitetului mixt se întemeiază pe documente justificative scrise, secretariatul Comitetului mixt le numerotează și le transmite ca documente ale Comitetului mixt.

               Articolul 7

               Corespondența

               1.
                     Corespondența adresată copreședinților Comitetului mixt se transmite secretariatului Comitetului mixt pentru a fi difuzată, atunci când este cazul, membrilor Comitetului mixt.

               2.
                     Corespondența de la copreședinții Comitetului mixt se transmite destinatarilor de către secretariatul Comitetului mixt și se numerotează și se difuzează, dacă este cazul, celorlalți membri ai Comitetului mixt.

               Articolul 8

               Ordinea de zi a reuniunilor

               1.
                     Pentru fiecare reuniune, secretariatul Comitetului mixt stabilește o ordine de zi provizorie. Aceasta se transmite, împreună cu documentele relevante, membrilor Comitetului mixt, inclusiv copreședinților, cel târziu cu 15 zile calendaristice înainte de începerea reuniunii.

               2.
                     Ordinea de zi provizorie cuprinde punctele cu privire la care secretariatul Comitetului mixt a primit o cerere de înscriere pe ordinea de zi de la o parte contractantă, împreună cu documentele relevante, cel târziu cu 21 de zile calendaristice înainte de începerea reuniunii.

               3.
                     Copreședinții Comitetului mixt publică o versiune aprobată în comun a ordinii de zi provizorii a Comitetului mixt.

               4.
                     Comitetul mixt adoptă ordinea de zi la începutul fiecărei reuniuni. Pe ordinea de zi pot fi înscrise și alte puncte care nu figurează pe ordinea de zi provizorie, în cazul în care copreședinții convin astfel.

               5.
                     Copreședinții Comitetului mixt pot, de comun acord, să invite observatori, inclusiv reprezentanți ai altor organisme ale părților contractante sau experți independenți să participe la reuniunile comitetului pentru a furniza informații cu privire la subiecte specifice.

               6.
                     Copreședinții Comitetului mixt pot, de comun acord, să reducă sau să prelungească termenele indicate la alineatele (1) și (2), pentru a ține cont de cerințele unui caz particular.

               Articolul 9

               Procesul-verbal

               1.
                     Secretariatul Comitetului mixt redactează proiectul de proces-verbal al fiecărei reuniuni în termen de 21 de zile de la încheierea reuniunii, cu excepția cazului în care copreședinții decid altfel de comun acord.

               2.
                     Procesul-verbal rezumă, ca regulă generală, fiecare punct de pe ordinea de zi, specificând, unde este cazul: (a) documentele prezentate Comitetului mixt; (b) orice declarație a cărei înscriere în procesul-verbal a fost solicitată de către un membru al Comitetului mixt; (c) deciziile adoptate și (d) orice măsuri, recomandări, declarații comune și concluzii operaționale convenite cu privire la chestiuni specifice.

               3.
                     Procesul-verbal include ordinea de zi definitivă și o listă cu numele, funcțiile și afilierile tuturor persoanelor care au participat la reuniune în orice calitate.

               4.
                     Procesul-verbal se aprobă în scris de către copreședinți în termen de 60 de zile de la data reuniunii sau în orice alt termen decis de comun acord.

               5.
                     Secretariatul Comitetului mixt întocmește, de asemenea, un proiect de rezumat al procesului-verbal. După ce aprobă textul rezumatului, copreședinții Comitetului mixt îl fac public.

               Articolul 10

               Decizii

               1.
                     Comitetul mixt adoptă decizii de comun acord, în conformitate cu articolul 20 alineatul (2) din acord. Deciziile pot fi adoptate, inclusiv în perioadele dintre reuniunile Comitetului mixt, prin procedură scrisă printr-un schimb de note între copreședinții comitetului.

               2.
                     Fiecare decizie a Comitetului mixt are un număr de ordine, data adoptării și un titlu care face referire la obiectul său. Fiecare decizie prevede o dată la care intră în vigoare și poate fi condiționată de îndeplinirea cerințelor și procedurilor necesare ale fiecărei părți contractante.

               3.
                     Fiecare decizie se întocmește în dublu exemplar și se semnează în scopul autentificării de către copreședinții Comitetului mixt.

               4.
                     Părțile contractante se asigură că deciziile adoptate de Comitetul mixt sunt făcute publice.

               Articolul 11

               Publicitate și confidențialitate

               1.
                     Lucrările Comitetului mixt sunt considerate confidențiale. Cu excepția cazului în care ambele părți contractante decid altfel, reuniunile Comitetului mixt nu sunt publice.

               2.
                     Atunci când o parte contractantă transmite Comitetului mixt informații considerate confidențiale sau protejate împotriva divulgării conform legislației și reglementărilor sale, cealaltă parte contractantă tratează aceste informații ca fiind confidențiale, în conformitate cu articolul 17 din acord.

               Articolul 12

               Limba de lucru

               Cu excepția cazului în care părțile convin altfel, întreaga corespondență și comunicare dintre părțile contractante în legătură cu activitatea Comitetului mixt, precum și redactarea deciziilor și a recomandărilor și deliberările cu privire la acestea se desfășoară în limba engleză.

               Articolul 13

               Cheltuieli

               1.
                     Fiecare parte contractantă la acord suportă cheltuielile ocazionate de participarea sa la reuniunile Comitetului mixt.

               2.
                     Cheltuielile legate de organizarea reuniunilor și reproducerea documentelor sunt suportate de partea contractantă care găzduiește reuniunea.

               Articolul 14

               Grupuri de lucru și alte organisme

               1.
                     În conformitate cu articolul 20 alineatul (3) din acord, Comitetul mixt instituie mecanismele de lucru adecvate, inclusiv grupuri de lucru, pentru a sprijini activitatea sa de punere în aplicare a acordului.

               2.
                     Comitetul mixt supraveghează activitatea tuturor grupurilor de lucru și a altor organisme instituite în temeiul acordului.

               3.
                     Grupurile de lucru și alte organisme instituite în temeiul acordului raportează Comitetului mixt cu privire la rezultatele și concluziile fiecăreia dintre reuniunile lor.

               4.
                     Cu excepția cazului în care se decide altfel, prezentul regulament de procedură se aplică mutatis mutandis grupurilor de lucru și altor organisme instituite în temeiul acordului.


               COMISIA EUROPEANĂ
            Bruxelles, 18.2.2020
            COM(2020) 61 final
            2020/0028(NLE)
            Propunere de
            DECIZIE A CONSILIULUI
            privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește anumite aspecte bugetare legate de punerea în aplicare a Tratatului de instituire a Comunității transporturilor

               EXPUNERE DE MOTIVE

               1.OBIECTUL PROPUNERII

               Prezenta propunere se referă la decizia de stabilire a poziției care urmează să fie adoptată în numele Uniunii Europene în cadrul Comitetului director regional înființat prin Tratatul de instituire a Comunității transporturilor (denumit în continuare „TCT”) în legătură cu adoptarea avută în vedere de către Comitetul director regional a unei decizii privind bugetul Comunității transporturilor pentru anul 2020.

               2.CONTEXTUL PROPUNERII

               2.1Tratatul de instituire a Comunității transporturilor

               Uniunea Europeană este parte la TCT, care a intrat în vigoare la 1 mai 2019. Prin Decizia 2019/1 a Comitetului director regional, Comisia a fost mandatată să execute bugetul Comunității transporturilor până la data la care numirea directorului Secretariatului permanent al Comunității transporturilor devine efectivă.

               2.2Comitetul director regional

                  Comitetul director regional este înființat prin articolul 24 din TCT și este responsabil cu gestionarea TCT și asigurarea bunei sale implementări. În acest scop, Comitetul formulează recomandări și ia decizii în cazurile prevăzute în TCT. În special, Comitetul director regional:

               (a) pregătește lucrările Consiliului ministerial;

               (b) hotărăște înființarea de comisii tehnice;

               (c) formulează recomandări și ia decizii în conformitate cu TCT;

               (d) în ceea ce privește actele legislative ale UE adoptate recent, ia măsurile corespunzătoare, în special prin revizuirea anexei I la TCT;

               (e) numește directorul Secretariatului permanent după consultarea Consiliului ministerial;

               (f) poate numi unul sau mai mulți directori adjuncți ai Secretariatului permanent;

               (g) stabilește normele Secretariatului permanent;

               (h) poate revizui, printr-o decizie, nivelul contribuțiilor la buget;

               (i) adoptă bugetul anual al TCT;

               (j) adoptă o decizie precizând procedura pentru executarea bugetului, pentru prezentarea și auditarea conturilor, precum și pentru inspectare;

               (k) ia decizii cu privire la litigiile inițiate de către părțile contractante;

               (l) adoptă principiile generale în domeniul accesului la documente, în legătură cu documentele deținute de organele instituite prin, sau în temeiul TCT;

               (m) adoptă rapoarte anuale în atenția Consiliului ministerial privind implementarea rețelei globale;

               (n) în ceea ce privește anumite acte ale Uniunii, stabilește termene și modalități de transpunere de către părțile din Europa de Sud-Est.

               2.3Actele avute în vedere de Comitetul director regional

                  Comitetul director regional trebuie să adopte o decizie privind bugetul Comunității transporturilor pentru 2020. Decizia avută în vedere va deveni obligatorie din punct de vedere juridic pentru părți în temeiul articolului 25 alineatul (1) din TCT.

                  Buget

                  Contribuția la bugetul Comunității transporturilor este stabilită în anexa V la TCT. Ponderea Uniunii se ridică la 80 % din buget, în timp ce restul de 20 % este asigurat de către părțile din Europa de Sud-Est.

                  Pentru 2019, bugetul total s-a ridicat la 1,630 milioane EUR. Contribuția UE a fost în valoare totală de 1,304 milioane EUR, ceea ce corespunde unui procentaj de 80 % din bugetul total al Secretariatului permanent pentru acoperirea costurilor sale de funcționare pentru 2019.

                  În conformitate cu articolul 28 litera (a) din TCT, Secretariatul permanent a întocmit proiectul de buget pentru anul 2020, luând în considerare numirea treptată a personalului Secretariatului permanent care ar permite acestuia să devină pe deplin operațional și autonom. Bugetul se ridică la o sumă totală de 3,000 milioane EUR, dintre care 2,400 milioane EUR (80 %) provin de la UE
                     1
                   și 0,6 milioane EUR de la părțile din Europa de Sud-Est.

                  Această sumă ar trebui să acopere restul costurilor legate de înființarea Secretariatului permanent, precum și costurile de funcționare a acestuia. În conformitate cu anexa I la Acordul privind sediul încheiat între Comunitatea transporturilor și Serbia, țara gazdă, Serbia, furnizează gratuit birourile Secretariatului permanent și o parte dintre echipamentele și serviciile legate de aceste birouri (mobilierul, securitatea, electricitatea, apa și curățenia).

               3.POZIȚIA CARE URMEAZĂ SĂ FIE ADOPTATĂ ÎN NUMELE UNIUNII

               Adoptarea acestei decizii de către Comitetul director regional este necesară pentru punerea în aplicare a TCT și pentru funcționarea Secretariatului permanent. Întrucât Uniunea este parte la TCT, este necesar să se stabilească o poziție a Uniunii privind bugetul organizației.

               4.TEMEIUL JURIDIC

               4.1Temeiul juridic procedural

               4.1.1 Principii

                  Articolul 218 alineatul (9) din Tratatul privind funcționarea Uniunii Europene (TFUE) prevede posibilitatea adoptării unor decizii ale Consiliului de stabilire „a pozițiilor care trebuie adoptate în numele Uniunii în cadrul unui organism creat printr-un acord, în cazul în care acest organism trebuie să adopte acte cu efecte juridice, cu excepția actelor care modifică sau completează cadrul instituțional al acordului”.

                  Conceptul de „acte cu efecte juridice” include actele care au efecte juridice în temeiul normelor de drept internațional aplicabile organismului în cauză. Sunt, de asemenea, incluse instrumentele care nu au un caracter obligatoriu în temeiul dreptului internațional, dar care „au vocația de a influența în mod decisiv conținutul reglementării adoptate de legiuitorul Uniunii”
                     2
                  .

               4.1.2 Aplicarea la cazul în discuție

               Comitetul director regional este un organism înființat printr-un acord, și anume TCT.

               Actul pe care Comitetul director regional este invitat să îl adopte este un act cu efecte juridice. În conformitate cu articolul 35 din TCT, Comitetul director regional este împuternicit să adopte bugetul Comunității transporturilor. Prin natura sa și ca o chestiune de drept internațional care reglementează Comitetul director regional, acest act conține elemente care afectează poziția juridică a părților la TCT și, prin urmare, și pe aceea a Uniunii. În consecință, actul respectiv trebuie considerat ca având efecte juridice.

               Actul avut în vedere nu completează și nu modifică cadrul instituțional al TCT.

               Prin urmare, temeiul juridic procedural al propunerii de decizie este articolul 218 alineatul (9) din TFUE.

               4.2Temeiul juridic material

               4.2.1.Principii

               Temeiul juridic material al unei decizii adoptate în temeiul articolului 218 alineatul (9) din TFUE depinde în primul rând de obiectivul și de conținutul actului avut în vedere cu privire la care se adoptă o poziție în numele Uniunii. În cazul în care actul avut în vedere urmărește două obiective sau include două elemente, iar unul dintre aceste obiective sau elemente poate fi identificat ca fiind obiectivul sau elementul principal, iar celălalt obiectiv sau element are mai degrabă un caracter accesoriu, decizia adoptată în temeiul articolului 218 alineatul (9) din TFUE trebuie să se întemeieze pe un singur temei juridic material, respectiv cel impus de obiectivul sau de elementul principal sau predominant.

               4.2.2.Aplicarea la cazul în discuție

               Actul avut în vedere este necesar pentru buna funcționare a Comunității transporturilor. La rândul său, TCT urmărește obiective și include elemente din domeniul transportului rutier, feroviar și pe căi navigabile interioare, moduri de transport care intră sub incidența articolului 91 din TFUE, precum și din domeniul transportului maritim, mod de transport care face obiectul articolului 100 alineatul (2) din TFUE. Datorită caracterului său orizontal, actul avut în vedere se referă la toate aceste elemente.

                  Prin urmare, temeiul juridic material al propunerii de decizie cuprinde următoarele dispoziții: articolul 91 și articolul 100 alineatul (2) din TFUE.

               4.3Concluzie

                  Temeiul juridic al deciziei propuse ar trebui să fie articolul 91 și articolul 100 alineatul (2) din TFUE, coroborate cu articolul 218 alineatul (9) din TFUE.

               5. PUBLICAREA ACTULUI AVUT ÎN VEDERE

               În conformitate cu articolul 25 alineatul (2) din TCT, deciziile Comitetului director regional se publică în Jurnalul Oficial al Uniunii Europene.

               2020/0028 (NLE)

               Propunere de

               DECIZIE A CONSILIULUI

               privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește anumite aspecte bugetare legate de punerea în aplicare a Tratatului de instituire a Comunității transporturilor

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 91 și articolul 100 alineatul (2), coroborate cu articolul 218 alineatul (9),

               având în vedere propunerea Comisiei Europene,

               întrucât:

               (1)Tratatul de instituire a Comunității transporturilor (denumit în continuare „TCT”) a fost semnat de Uniune în conformitate cu Decizia (UE) 2017/1937 a Consiliului
                  3
               . Tratatul a fost aprobat în numele Uniunii Europene la 4 martie 2019
                  4
                și a intrat în vigoare la 1 mai 2019.

               (2)În temeiul articolului 35 din TCT, Comitetul director regional (denumit în continuare „Comitetul director”) adoptă bugetul Comunității transporturilor în fiecare an.

               (3)Comitetul director regional al Comunității transporturilor trebuie să adopte o decizie privind bugetul Comunității transporturilor pentru 2020, cu scopul de a asigura punerea în aplicare a TCT.

               (4)Este oportun să se stabilească poziția care urmează să fie adoptată în numele Uniunii în cadrul Comitetului director, deoarece această decizie este necesară pentru funcționarea Secretariatului permanent al Comunității transporturilor și va avea efecte juridice în raport cu Uniunea.

               (5)Împuternicirea Comisiei de a executa cu titlu provizoriu bugetul Comunității transporturilor nu modifică caracteristicile esențiale ale competențelor conferite acestei instituții prin Tratatul privind Uniunea Europeană și Tratatul privind funcționarea Uniunii Europene,

               ADOPTĂ PREZENTA DECIZIE:

               Articolul 1

               Poziția care urmează să fie adoptată, în numele Uniunii, în cadrul Comitetului director regional al Comunității transporturilor în ceea ce privește bugetul Comunității transporturilor pentru anul 2020 se bazează pe proiectul de decizie a Comitetului director regional atașat la prezenta decizie.

               Articolul 2

               Prezenta decizie se adresează Comisiei.

               Adoptată la Bruxelles,

                     Pentru Consiliu

                     Președintele

                     (1)

                        Decizia de punere în aplicare a Comisiei din 19.7.2019, C(2019) 5515.

                     (2)

                        Hotărârea Curții de Justiție din 7 octombrie 2014, Germania/Consiliul, Cauza C-399/12, ECLI:EU:C:2014:2258, punctele 61-64.

                     (3)

                        Decizia (UE) 2017/1937 a Consiliului din 11 iulie 2017 privind semnarea, în numele Uniunii Europene, și aplicarea cu titlu provizoriu a Tratatului de instituire a Comunității transporturilor (JO L 278, 27.10.2017, p. 1).

                     (4)

                        Decizia (UE) 2019/392 a Consiliului din 4 martie 2019 privind încheierea, în numele Uniunii Europene, a Tratatului de instituire a Comunității transporturilor.

    ---documentbreak---

               COMISIA EUROPEANĂ
            Bruxelles, 18.2.2020
            COM(2020) 61 final
            ANEXĂ
            la
            Propunerea de decizie a Consiliului
            privind poziția care urmează să fie adoptată în numele Uniunii Europene în cadrul Comitetului director regional al Comunității transporturilor în ceea ce privește anumite aspecte bugetare legate de punerea în aplicare a Tratatului de instituire a Comunității transporturilor

               ANEXA 1

               PROIECT

               DECIZIA nr. 2020/
                  A COMITETULUI DIRECTOR REGIONAL AL COMUNITĂȚII TRANSPORTURILOR

               din …

               privind adoptarea bugetului Comunității transporturilor pentru anul 2020

               COMITETUL DIRECTOR REGIONAL AL COMUNITĂȚII TRANSPORTURILOR,

               având în vedere Tratatul de instituire a Comunității transporturilor, în special articolul 24 alineatul (1) și articolul 35,

               DECIDE:

               Articolul 1

               Se adoptă bugetul Comunității transporturilor pentru anul 2020, atașat în anexa I la prezenta decizie.

               Articolul 2

               Fără a aduce atingere articolelor 2 și 3 din Decizia 2019/1 a Comitetului director regional, Comisia Europeană are sarcina de a executa bugetul Comunității transporturilor în conformitate cu articolul 3.

               Articolul 3

               Articolul 2 încetează să se aplice în ziua anterioară celei în care numirea directorului permanent al Secretariatului permanent devine efectivă.

               Adoptată la …, la … 2020.

               Pentru Comitetul director regional

               Președintele

               ANEXA I: Bugetul Comunității transporturilor pentru anul 2020

                        CHELTUIELILE DE FUNCȚIONARE ALE SECRETARIATULUI PERMANENT

                        (inclusiv cheltuieli fixe/contabilitate/activități de comunicare/organizare de reuniuni)

                        396 900

                        MOBILIER ȘI ECHIPAMENTE DE BIROU ALE SECRETARIATULUI PERMANENT

                        60 000

                        PERSONAL

                        (inclusiv salarii, indemnizații, recrutare, deplasare, contribuții la sistemul de sănătate/pensii)

                        1 461 500

                        STUDII; ASISTENȚĂ TEHNICĂ care trebuie să fie ghidate de către Secretariatul permanent

                        800 000

                        TOTAL

                        2 718 400

                        REZERVĂ (aproximativ 9,4 %)

                        281 600

                        TOTAL GENERAL

                        3 000 000

                        Din care: contribuția UE (80 %)

                        2 400 000

                        Contribuția părților din Europa de Sud-Est (20 %: în anexa V la TCT este prevăzută distribuția pentru fiecare țară)

                        600 000